“ทองไทย” เช้านี้ ขึ้น 100 บาท ทองคำแท่ง ขายออกบาทละ 26,250 รูปพรรณ 26,750 บาท
"สมาคมค้าทองคำ" รายงานราคา “ทองไทย” เช้านี้ ขึ้น 100 บาท ทองคำแท่ง ขายออกบาทละ 26,250 รูปพรรณ 26,750 บาท 
"สมาคมค้าทองคำ" รายงานราคา “ทองไทย” เช้านี้ ขึ้น 100 บาท ทองคำแท่ง ขายออกบาทละ 26,250 รูปพรรณ 26,750 บาท
7 ก.ค. 2563

สมาคมค้าทองคำ รายงานราคาทอง (96.5%) เปิดตลาดวันนี้ (7 ก.ค.63) เมื่อเวลา 09.27 น. ราคาปรับขึ้น 100 บาท เมื่อเทียบกับประกาศราคาซื้อขายครั้งสุดท้ายของวันจันทร์ ที่ราคาไม่เพิ่มไม่ลด นับตั้งแต่ประกาศราคาซื้อขายสุดท้ายของวันศุกร์
โดยราคาทองคำแท่ง รับซื้ออยู่ที่บาทละ 26,150 บาท ขายออกที่ราคาบาทละ 26,250 บาท
ส่วนทองรูปพรรณ รับซื้ออยู่ที่บาทละ 25,681.04 บาท ขายออกที่ราคาบาทละ 26,750 บาท
ราคาทองคํา Gold spot เช้านี้เคลื่อนไหวที่บริเวณ 1,785 ดอลลาร์ หลังจากปิดตลาดเมื่อคืนที่ผ่านมาปรับขึ้น 3.5 ดอลลาร์ สู่ระดับ 1,793.3 ดอลลาร์ เนื่องมาจากได้รับแรงหนุนจากการอ่อนค่าของสกุลเงินดอลลาร์ รวมถึง ความวิตกกังวลเกี่ยวกับจำนวนผู้ติดเชื้อและผู้เสียชีวิตจากไวรัสโควิด-19 ที่เพิ่มขึ้นทั้งในสหรัฐฯและทั่วโลก
โดย Worldometer ซึ่งเป็นเว็บไซต์รายงานข้อมูลล่าสุดที่มีการรวบรวมจากหน่วยงานด้านสาธารณสุขทั่วโลก ระบุว่า ยอดผู้ติดเชื้อไวรัสโควิด-19 ทั่วโลกขณะนี้อยู่ที่ 11,739,167 ราย และยอดผู้เสียชีวิตอยู่ที่ 540,660 ราย โดยสหรัฐฯมียอดผู้ติดเชื้อและเสียชีวิตสะสมสูงสุด ตามมาด้วย บราซิล และ อินเดีย